Nariadenie Komisie (ES) č. 1712/95
z 13. júla 1995,
ktorým sa mení a dopĺňa nariadenie (EHS) č. 1014/90 stanovujúce podrobné vykonávacie pravidlá pre definovanie, popis a prezentáciu liehovín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1576/89 z 29. mája 1989 stanovujúce všeobecné pravidlá pre definíciu, popis a prezentáciu liehovín [1], ktoré bolo naposledy zmenené a doplnené nariadením (ES) č. 3378/94 [2], a to predovšetkým so zreteľom na jeho článok 6,
keďže podľa nariadenia Komisie (EHS) č. 1180/91 [3], ktoré vstúpilo do platnosti 11. mája 1991, bol do nariadenia Komisie (EHS) č. 1014/90 [4], ktoré bolo naposledy zmenené a doplnené nariadením (ES) č. 2675/94 [5], vložený článok 7a tak, aby sa zabezpečilo, že dodatočné podmienky na určenie predaja produktov v prílohe k nariadeniu (EHS) č. 1180/81 sa majú rezervovať pre výrobky definované v danom nariadení; a keďže v dôsledku chyby pri prepisovaní nemecká verzia uvedenej prílohy uvádza podľa definície "Vruchtenjenever" na farbenie "Wacholder" namiesto "Jenever", a preto nie je v súlade s návrhom, ktorý bol predmetom stanoviska, ktoré bolo predložené podľa článku 15 nariadenia (EHS) č. 1576/89;
keďže opatrenia stanovené v tomto nariadení sú v súlade so stanoviskom výkonného Výboru pre liehoviny,
PRIJALA TOTO NARIADENIE:
Článok 1
Slovo "Wacholder" v nemeckej verzii v bode 1 prílohy k nariadeniu (EHS) č. 1014/90 sa týmto nahrádza slovom "Jenever".
Článok 2
Toto nariadenia nadobudne účinnosť na siedmy deň po jeho zverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 13. júla 1995